Együttműködési megállapodás

mely létrejött

**Köveskál Község Önkormányzata** (cím: 8274 Köveskál, Fő u. 10., törzsszám: 427944, képviseli: dr. Varró Gábor polgármester),

**Mindszentkálla Község Önkormányzata** (cím: 8282 Mindszentkálla, Petőfi u. 13., törzsszám: 427955, képviseli: Németh László István polgármester),

**Szentbékkálla Község Önkormányzata**(cím: 8281 Szentbékkálla, Kossuth u. 23., törzsszám: 427966, képviseli: Molnár Endre Sándor polgármester),

**Monoszló Község Önkormányzata** (cím: 8273 Monoszló, Fő u. 40., törzsszám: 431615, képviseli: Simon György polgármester)

**Balatonhenye Község Önkormányzata** (cím: 8275 Balatonhenye, Kossuth u. 54., törzsszám: 427922, képviseli: Kovács Csaba Károly polgármester (a továbbiakban együtt **Ellátásért felelősök**),

valamint a ***BAKONYKARSZT Víz- és Csatornamű Zártkörűen Működő Részvénytársaság*** (cím: 8200 Veszprém, Pápai út 41., Cégjegyzékszám: 19-10-500133 Adószám: 11338024-2-19 képviseli: Kugler Gyula vezérigazgató) (a továbbiakban: Víziközmű-szolgáltató) között az alábbi feltételek mellett,

**a 21-25858-1-005-00-12 MEKH kóddal rendelkező 75. sorszámú Köveskál szennyvízelvezető-, és tisztító víziközmű-rendszerre vonatkozóan.**

Felek megállapítják, hogy a víziközmű-szolgáltatásról szóló 2011. évi CCIX. törvény (továbbiakban Vksztv.) 78. § (1) bekezdés értelmében, az **Ellátásért Felelősök** tulajdonában lévő víziközmű-rendszer vagyonértékelését 2019. december 31.-ig el kell végezni.

A 2013. decemberében a **Víziközmű-szolgáltató**, mint a víziközmű-rendszer víziközmű-szolgáltatója, valamint az **Ellátásért Felelősök** által aláírt Egyetértési Nyilatkozat rendelkezései alapján a **Víziközmű-szolgáltató** az **Ellátásért Felelősök** megbízása alapján, a működési területen egységes elveknek megfelelő, egységes vagyonértékelés érdekében elvégezteti a víziközmű-rendszerek vagyonértékelését, beleértve a közbeszerzési eljárás lefolytatását is. A vagyonértékelés forrásaként a víziközmű-rendszerek használatba adásából származó bevételek (vagyonkezelési díj, eszközhasználati díj) kerültek megjelölésre. A víziközmű-rendszer üzemeltetésébe adásából származó bevétel bérleti-üzemeltetés esetén az eszközhasználati díj, vagyonkezelés esetén a vagyonkezelési díj.

Az **Ellátásért Felelősök** megbízták **Víziközmű-szolgáltatót**, hogy e határidőn belül a víziközművek üzemeltetésbe adásából származó bevételek terhére, végezze el a tulajdonos önkormányzatok víziközmű-vagyonának vagyonértékelését, valamint a vagyonértékelő kiválasztására irányuló közbeszerzési eljárást javukra folytassa le, annak érdekében, hogy a Társaság területén egységes elvek alapján, egységes vagyonértékelés készüljön. A megbízás keretében az **Ellátásért Felelősök** meghatalmazták **Víziközmű-szolgáltatót**, hogy a vagyonértékelő kiválasztására irányuló közbeszerzési eljárásban ajánlatkérőként járjon el helyettük, ennek megfelelően a közbeszerzési eljárás nyertesével szerződést kössön, valamint az ellenszolgáltatás díját megfizesse. Az **Ellátásért Felelősök** ezúton kijelentik, hogy a közbeszerzési eljárás szabályainak megfelelő nyertes személyét elfogadják, melyről **Víziközmű-szolgáltató** a szerződéskötést megelőzően tájékoztatást nyújt.

A **Víziközmű-szolgáltató** a megbízás és meghatalmazás alapján vállalja, hogy egységesen végezteti el a vagyonértékelést, továbbá elvégzi az ezzel kapcsolatos koordinációt és a közbeszerzési eljárás lebonyolítását is.

A 2019. december 31-ig kötelezően elvégzendő víziközmű-vagyon vagyonértékelési költségeit az **Ellátásért felelősök** a Vksztv. 5/G.§ (5) bekezdése alapján – eltérő megállapodás hiányában – a víziközmű-rendszeren 2019. január 1-én fennálló vagyoni érdekeltségük nettó könyv szerinti értéke arányában viselik, melynek meghatározása az alábbi képlet **Ellátásért Felelősönkénti** behelyettesítésével történik:



ahol VÉEF: az egyes Ellátásért Felelősök vagyoni érdekeltségének aránya a víziközmű-rendszeren;

vagyonértékEF: az egyes Ellátásért felelősök tulajdonában lévő (100%-ban, vagy tulajdoni hányad alapján) vagyontárgyak összesen vagyonértéke kivéve a főművek esetében. Főműveknél a 2019 évre vonatkozó igénybevételi mátrix szerinti vagyonérték.

vagyonértékVkr: a teljes víziközmű-rendszer összesen vagyonértéke.

Jelen Megállapodás (EF+1)\*2 példányban készült, melyből 2-2 példány az **Ellátásért felelősöket** illeti meg.

*Jelen megállapodást felek elolvasták, tartalmát megértették, az abban foglalt feladatok végrehajtását magukra nézve kötelezőnek elismerve, cégszerűen írják alá.*

Veszprém, 2018. ...

Balatonhenye Község Önkormányzata Köveskál Község Önkormányzata

**Ellátásért felelős** **Ellátásért felelős**

Mindszentkálla Község Önkormányzata Monoszló Község Önkormányzata

**Ellátásért felelős** **Ellátásért felelős**

Szentbékkálla Község Önkormányzata BAKONYKARSZT

**Ellátásért felelős** Víz- és Csatornamű Zrt.

**Víziközmű-szolgáltató**

**Záradék:**

Jelen megállapodást Balatonhenye Község Önkormányzata Képviselő-testülete a …../2018. (….hó…nap) számú határozatával hagyta jóvá.

Jelen megállapodást Köveskál Község Önkormányzata Képviselő-testülete a …../2018. (….hó…nap) számú határozatával hagyta jóvá.

Jelen megállapodást Mindszentkálla Község Önkormányzata Képviselő-testülete a …../2018. (….hó…nap) számú határozatával hagyta jóvá.

Jelen megállapodást Szentbékkálla Község Önkormányzata Képviselő-testülete a …../2018. (….hó…nap) számú határozatával hagyta jóvá.

Jelen megállapodást Monoszló Község Önkormányzata Képviselő-testülete a …../2018. (….hó…nap) számú határozatával hagyta jóvá.